19/07/2019 | Administración LocalMunicipal
Sada
Alcaldía
Nomeamento de membros da Xunta de Goberno, de Tenentes de Alcalde e delegacións da Alcaldía

Esta Alcaldía, mediante o decreto núm.1315/2019, do 11 de xullo, ditou a seguinte resolución: “En uso das atribucións que me confiren os artigos 21 e 23 da Lei 7/1985, de 2 de abril, vistos os artigos 29, 30 e 31 do Regulamento Orgánico municipal e 43, 44, 46, 47 e 52 do Regulamento aprobado por Real Decreto 2.568/1986, de 28 de novembro, RESOLVO: 1º.- Nomear membros da Xunta de Goberno Local aos seguintes concelleiros: Dª Aurora Inmaculada Marza Boukar, Dª Donka Mos Benlliure, Dª Nuria Estefania Georgiou Deus e D. Ruben Ernesto Cesar Gustavo Soto Yarritu Sober.2º.- Delegar na Xunta de Goberno Local as atribucións correspondentes á Alcaldía que seguidamente se relacionan, revocando asemade todas as anteriores delegacións efectuadas a favor de dito órgano: - Autorización e disposición de gastos e recoñecemento e liquidación de obrigas a partir da cifra de 12.000.- euros, con exclusión dos gastos ordinarios de carácter periódico e obrigatorios ou urxentes. - Recoñecemento e liquidación dos dereitos que se recadan mediante padrón ou lista cobratoria, así como dos restantes dereitos relativos a asuntos da competencia da Xunta de Goberno Local. - As atribucións da Alcaldía en materia de contratacións e concesións de toda clase, sempre que o presuposto do contrato exceda de 12.000.- euros, para os contratos de obras, e de 6.000.- euros, para o resto de contratos. - A aprobación dos proxectos de obras e de servizos cando sexa competente para a súa contratación ou concesión e estean previstos no Presuposto. - As atribucións da Alcaldía en materia de adquisición de bens e dereitos e de alleamento do patrimonio, cando a contía da operación exceda de 12.000.- euros. - Aprobación dos instrumentos de planeamento de desenvolvemento do planeamento xeral non expresamente atribuídos ao Pleno, así como a dos instrumentos de xestión urbanística e dos proxectos de urbanización.3º.- Nomear Tenentes de Alcalde aos seguintes concelleiros membros da Xunta de Goberno: Primeira Tenente de Alcalde, Dª Isabel Reimúndez Suárez. Segunda Tenente de Alcalde, D María Nogareda Marzoa. Terceira Tenente de Alcalde, Dª María Pilar Taibo Fernández. Cuarto Tenente de Alcalde, D. Francisco José Montouto Pérez.4º.- Nomear delegados da Alcaldía aos seguintes concelleiros: - Concelleira delegada da área de Facenda, Administración Local, Administración Electrónica e Contratación, Dª Nuria Estefania Georgiou Deus. - Concelleira delegada da área de Educación e Deporte, Dª Donka Mos Benlliure. - Concelleiro delegado da área de Urbanismo, Vivenda e Medioambiente, D. Francisco José Montouto Pérez. - Concelleira delegada da área de Benestar Social e Igualdade, Dª Isabel Reimúndez Suárez. - Concelleiro delegado do servizo de Obras e Servizos, D. Xosé Fernando Fariña Andrade. - Concelleira delegada dos servizos de Promoción Económica, Turismo e Emprego, Dª Laura Rodríguez Pena. - Concelleira delegada do servizo de Cultura, Dª Ana Paola Mondaca González. - Concelleira delegada dos servizos de Participación Cidadá, Transparencia, Cooperación e Mocidade, Dª Xinying Honorinda Crochet Nin de Cardona. - Concelleiro delegado dos servizos de Promoción da Saúde, Cohesión Social e Voluntariado, D. Breogán Blanco González. Ditas delegacións abarcarán o exercicio de todas as atribucións delegables da Alcaldía relativas ás áreas e materias ou servizos concretos correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de Goberno.5º.- Esta resolución, que requirirá para a súa eficacia a aceptación dos concelleiros nomeados, producirá efectos a partir do día seguinte ao desta data, notificarase aos designados, publicarase no Boletín Oficial da Provincia e no Taboleiro de Edictos e será comunicada ao Pleno na primeira sesión que dito órgano celebre”. Sada, 16 de xullo do 2019 O alcalde, Óscar Benito Portela Fernández